**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

1. **Úvod:**

Cieľom časti č. 2 predmetného verejného obstarávania je obstaranie 57 automobilov typu SUV   
s plug-in hybridným pohonom.

Verejný obstarávateľ chce tento cieľ primárne dosiahnuť obstaraním 57 ks automobilov spĺňajúcich špecifikáciu uvedenú v prílohe č. 1.2 SP hárok „PHEV\_SUV\_primarna spec“.

Vzhľadom na momentálnu situáciu na trhu s automobilmi však verejný obstarávateľ identifikoval riziko, že žiaden dodávateľ nebude schopný dodať v stanovenej lehote dodania 57 rovnakých SUV v primárnej špecifikácii.

S cieľom minimalizovať uvedené riziko verejný obstarávateľ stanovil okrem iných aj tieto základné pravidlá:

1. Ak uchádzač napr. nevie predložiť ponuku na požadovaný počet 57 automobil spĺňajúci špecifikáciu uvedenú v prílohe č. 1.2 SP hárok „PHEV\_SUV\_primarna spec“ (ďalej aj ako „primárna špecifikácia“), môže ponúknuť variantné riešenie, t. j. môže predložiť ponuku na požadovaný počet 57 automobilov spĺňajúcich špecifikáciu uvedenú v prílohe č. 1.2 SP hárok „PHEV\_SUV\_sekundarna spec“ (ďalej aj ako „sekundárna špecifikácia“);
2. Uchádzač **musí** predložiť ponuku na celý predmet časti zákazky, t.j. na celé množstvo 57 automobilov a na všetky doplnky. Ponuka, ktorá nespĺňa túto množstevnú požiadavku bude vylúčená.
3. Všetky uchádzačom ponúkané vozidlá musia byť rovnaké. Všetky ponúkané doplnky musia byť rovnaké.

V prípade časti zákazky č. 2 je jediným kritériom na vyhodnotenie ponúk Najnižšia celková cena za predmet zákazky v eur s DPH (ďalej aj ako „najnižšia CC“).

1. **Spôsob hodnotenia a určenie úspešného uchádzača alebo uchádzačov:**
   1. Verejný obstarávateľ najprv vyhodnotí splnenie podmienok účasti postupom podľa § 40 zákona.
   2. Následne postupom podľa § 53 zákona vyhodnotí ponuky z hľadiska splnenia požiadaviek na predmet zákazky. Ponuky, ktoré neboli vylúčené budú rozdelené do dvoch kategórií:

kategória 1: ponuky spĺňajúce primárnu špecifikáciu a súčasne ostatné požiadavky podľa týchto SP a

kategória 2: ponuky spĺňajúce sekundárnu špecifikáciu a súčasne ostatné požiadavky podľa týchto SP.

V rámci hodnotenia splnenia požiadaviek na predmet zákazky verejný obstarávateľ vyzve uchádzačov, aby pre účely obhliadky (v trvaní cca. 2 hodiny) pristavili nimi ponúkané typy vozidiel v štandardnom civilnom prevedení, v ľubovoľnej farbe, na miesto určené verejným obstarávateľom v Bratislave a v čase určenom verejným obstarávateľom (v bežnom pracovnom čase, v pracovných dňoch, približne v čase od 9,00 do 16,00). Medzi doručením výzvy verejného obstarávateľa a časom obhliadky bude min. 7 pracovných dní. Účelom obhliadky je vykonanie meraní vnútorných rozmerov – parametrov a až f. Pokiaľ verejný obstarávateľ získa údaje o týchto parametroch z iných relevantných zdrojov, môže od obhliadky upustiť.

*(Pozn.: Ak uchádzač vie predložiť ponuku na automobil spĺňajúci primárnu špecifikáciu a zároveň (iný) automobil spĺňajúci sekundárnu špecifikáciu, môže to spraviť. V takom prípade bude jeho ponuka v časti spĺňajúcej primárnu špecifikáciu zaradená do kategórie 1 a ponuka v časti spĺňajúcej sekundárnu špecifikáciu zaradená do kategórie 2.*

* 1. Výber úspešného uchádzača bude realizovaný najprv z ponúk kategórie 1, t. j. ponúk spĺňajúcich primárnu špecifikáciu.
  2. Poradie uchádzačov, ktorých ponuky spĺňajú primárnu špecifikáciu sa určí podľa Najnižšej CC. Ponuky budú zoradené podľa výšky CC, na prvom mieste sa umiestni ponuka, ktorá bude obsahovať najnižšiu CC atď..
  3. Uchádzač, ktorého ponuka spĺňa primárnu špecifikáciu a všetky ostatné požiadavky a má najnižšiu CC sa stane úspešným uchádzačom.
  4. Verejný obstarávateľ si vyhradzuje právo neakceptovať ponuky spĺňajúce primárnu špecifikáciu a všetky ostatné požiadavky pokiaľ ich CC je vyššia ako predpokladaná hodnota časti zákazky č. 2. V prípade uplatnenia tohto práva a existencie ponuky alebo ponúk spĺňajúcich sekundárnu špecifikáciu a všetky ostatné požiadavky verejný obstarávateľ vyberie úspešného uchádzača z ponúk spĺňajúcich sekundárnu špecifikáciu a všetky ostatné požiadavky pravidlami podľa týchto SP.

1. **Hodnotenie variantných riešení, t. j. sekundárnych špecifikácií:**
   1. Ak nebude úspešný uchádzač určený z pomedzi uchádzačov, ktorých ponuky spĺňajú primárnu špecifikáciu a všetky ostatné požiadavky, verejný obstarávateľ pristúpi k hodnoteniu ponúk a výberu úspešného uchádzača spomedzi ponúk spĺňajúcich sekundárnu špecifikáciu a všetky ostatné pravidlá/požiadavky.
   2. Poradie uchádzačov, ktorých ponuky spĺňajú sekundárnu špecifikáciu sa určí podľa Najnižšej CC. Ponuky budú zoradené podľa výšky CC. Na prvom mieste z pomedzi ponúk spĺňajúcich sekundárnu špecifikáciu sa umiestni ponuka, ktorá bude obsahovať najnižšiu CC. Tento uchádzač bude úspešný.
2. **Návrh na plnenie kritérií**

Uchádzač vyplní v hárok „štruktúrovaný rozpočet“ v prílohe č. 1.2 a predloží ho v ponuke a zároveň vyplní ceny položiek v elektronickom ponukovom formulári v systéme JOSEPHINE. Ceny v elektronickom ponukovom formulári v systéme JOSEPHINE a ceny v hárku „štruktúrovaný rozpočet“ v prílohe č. 1.2 SP musia korešpondovať. V prípade rozdielu platia ceny uvedené v elektronickom ponukovom formulári v systéme JOSEPHINE.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.